Даколька

Дако́лька, Дако́ль, Дако́лка — рака ў Старадарожскім раёне Мінскай вобласці і Глускім раёне Магілёўскай вобласці Беларусі, правы прыток ракі Пціч (басейн Прыпяці).

 Назва 
Паводле Ул. Тапарова, назву трэба супастаўляць з прускім doacke «шпак»В. Н. Топоров, О. Н. Трубачев. Лингвистический анализ гидронимов Верхнего Поднепровья. Москва, 1962. С. 184..

В. Жучкевіч звязвае назву з тэрмінам даколь (аснова — кол), які азначае «апоры для стага, тарпы». На вялікіх сенакосах, дзе стагі і тарпы ставяцца штагодна прыкладна на адных і тых жа месцах, даколле застаецца і на зіму. Назва ракі вытворная ад назвы вёскі ДакольВ. А. Жучкевич. Краткий топонимический словарь Белоруссии. Минск, 1974. С. 104..

 Гідраграфія 
Даўжыня ракі 43 км, з іх 14 км у Старадарожскім раёнеОбщая характеристика речной сети Минской области (в разрезе районов) // Справочник «Водные объекты Республики Беларусь»  . Плошча вадазбору 462 км². Сярэднегадавы расход вады ў вусці 2,3 м³/с. Сярэдні нахіл воднай паверхні 0,5 ‰.

Асноўныя прытокі: Сноўка (справа), Альніца (злева).

Рака пачынаецца за 2 км на паўночны ўсход ад вёскі Кармазы Старадарожскага раёна, цячэ па паўночнай частцы Прыпяцкага Палесся, цяпер меліяраванай. Упадае ў Пціч за 2 км вышэй ад вёскі Касарычы Глускага раёна. Даліна ракі невыразная. Рэчышча на ўсім працягу каналізаванае, шырыня яго 5—20 м, у вусці — 12 м. Рака выкарыстоўваецца ў якасці водапрыёмніка меліярацыйных сістэм.

 Крыніцы 

 Літаратура 





 Ліст карты N35-117. Выданне 1989 года. Стан мясцовасці на 1985 год.
 Ліст карты N35-118. Выданне 1981 года.

 Спасылкі 
 Общая характеристика речной сети Минской области (в разрезе районов) // Справочник «Водные объекты Республики Беларусь» 

Катэгорыя:Рэкі Глускага раёна
Катэгорыя:Рэкі Старадарожскага раёна
Катэгорыя:Басейн Пцічы